CELEX: 62013TN0222
Language: et
Date: 2013-04-15 00:00:00
Title: Kohtuasi T-222/13: 15. aprillil 2013 esitatud hagi — B&S Europe versus komisjon

8.6.2013   
            
            
               ET
            
            
               Euroopa Liidu Teataja
            
            
               C 164/24
            
         15. aprillil 2013 esitatud hagi — B&S Europe versus komisjon
   (Kohtuasi T-222/13)
   2013/C 164/40
   Kohtumenetluse keel: prantsuse
   
      Pooled
   
   
      Hageja: Business and Strategies in Europe (Brüssel, Belgia) (esindaja: advokaat L. Bihain)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tühistamishagi vastuvõetavaks ja põhjendatuks ning seetõttu tühistada vaidlustatud õigusakt;
            
         
               —
            
            
               seejärel kohustada Euroopa Komisjoni kandma hageja nende kvalifitseerunud taotlejate nimekirja, kellele tehakse ettepanek esitada pakkumus raamlepingu EuropeAid/132633/C/SER/multi, osa 7: Governance and home affaires (Valitsemine ja siseküsimused) sõlmimiseks toimuvas hankemenetluses;
            
         
               —
            
            
               mõista kõik kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikutud on põhjendamiskohustust, hea halduse põhimõtet eelkõige osas, milles see põhimõte näeb ette sidususe kohustuse, võistlevuse põhimõtet, hageja õiguspärast ootust ja õigluspõhimõtet, kuna esiteks lükkas komisjon oma 15. veebruari 2013. aasta otsusele järgnenud 2. aprilli 2013. aasta kirjas asjakohatuna tagasi projekti nr 25, mille hageja oli esitanud tehnilise pädevuse kriteeriumi täitmiseks, viies asjakohaste referentsprojektide arvu alla vajaliku miinimumi.
            
         
               2.
            
            
               Teine väide, et rikutud on Euroopa Liidu välistegevuse raames lepingute sõlmimise korda käsitleva praktilise juhendi punkti 2.4.11.1.3 teist lõiku ning hanketeate kohta esitatud selgitust nr A 47, kuna komisjon tõlgendas vääralt nende referentsprojektide mõistet, mis on asjakohased taotleja tehnilist pädevust puudutava valikukriteeriumi täitmiseks.